**Ženēvas auto izstādē Goodyear demonstrē augstas veiktspējas riepas Eagle F1 Asymmetric 3**

* Eagle produktu jaunākais papildinājums: Goodyear piedāvājums augošajam UHP (augstas veiktspējas) tirgum
* Uzstādītas pēc standarta *premium* klases automašīnu oriģinālaprīkojumā
* Par 2,6 metriem īsāks bremzēšanas ceļš uz slapjiem ceļiem, salīdzinot ar trīs konkurentu[[1]](#footnote-1) vidējo sniegumu, lai palīdzētu saglabāt vadību
* par 31% labāks sniegums protektora nodiluma vērtējumā, salīdzinot ar trīs konkurentu vidējo sniegumu, un 11 500 km papildu nobraukums[[2]](#footnote-2)

**Brisele, Beļģija, 2015. gada novembris** — 2016. gada Ženēvas auto izstādē Goodyear prezentē jaunākās vasaras riepas Eagle F1 Asymmetric 3. Izcili augstas veiktspējas riepa nodrošina par 31% labāku sniegumu, vērtējot nodilumu,² un īsāku bremzēšanas ceļu uz sausiem un slapjiem ceļiem¹, palīdzot autovadītājiem saglabāt vadību, lai varētu izbaudīt ceļojumu. Atsaucoties uz atzītām Eagle sērijas uzvarām testos un oriģinālā aprīkojuma (OE) trases rekordiem, kuros iekļautas jauno Jaguar XF riepas, var teikt, ka tas ir augstvērtīgs Goodyear piedāvājums izcilam bremzēšanas sniegumam un vadāmībai uz sausiem un slapjiem ceļiem.

Ļoti augstas veiktspējas segments neapšaubāmi ir augošs. Šajā tirgū[[3]](#footnote-3), kura sagaidāmais pieaugums ir vairāk nekā deviņi miljoni vienību un gaidāmais ikgadējā pieauguma līmenis – vairāk nekā 3% no 2015. līdz 2020. gadam³. To primāri veicina auto parka izaugsme vidējajā, lielajā un luksusa klases segmentā, kas arvien vairāk tiek aprīkots ar UHP klases riepām[[4]](#footnote-4).

Eagle F1 Asymmetric riepās izmantota jauna tehnoloģija[[5]](#footnote-5). Aktīvās bremzēšanas tehnoloģija palielina saskares virsmu un saķeri bremzēšanas laikā, panākot īsāku bremzēšanas ceļu. Turklāt jaunais saķeri uzlabojošais sastāvs un “lipīgie” sveķi, kas veicina pielipšanu, nodrošina spēcīgu saķeri īsākam bremzēšanas ceļam un labākai vadāmībai. Pastiprinātā konstrukcija veido vieglāku un stingrāku konstrukciju, uzlabojot vadāmību, sniegumu pagriezienos, protektora nolietojuma rādītājus un degvielas patēriņa efektivitāti.

Eagle F1 Asymmetric 3 testējusi neatkarīgā organizācija DEKRA[[6]](#footnote-6), iegūstot labu rādītāju protektora nodilumam. Testi apliecināja, ka, pateicoties riepai, iespējams11 500 km papildu nobraukums (par +31% labāki nodiluma rādītāji).

TÜV Süd Benchmark pārbaudes[[7]](#footnote-7) atklāj, ka Eagle F1 Asymmetric 3 ir par 2,6 metriem īsāks bremzēšanas ceļš (par 9% labāks sniegums) uz slapjiem ceļiem, par 1,3 metriem īsāks bremzēšanas ceļš uz sausiem ceļiem (par 4% labāks sniegums) un par 4% labāka vadāmība uz slapja ceļa. Rezultāti atklāj arī par 10,9% labāku rites pretestību salīdzinājumā ar trīs testēto konkurentu vidējo rādītāju, kas ir otrs labākais rites pretestības sniegums no testā iesaistītajiem riepu zīmoliem[[8]](#footnote-8).

“Riepa joprojām nodrošina labu sniegumu testos, īpaši pēdējā DEKRA veiktajā pārbaudē, kas apstiprina nobraukuma rezultātus,” saka Goodyear Eiropas, Tuvo Austrumu un Āfrikas (EMEA reģiona) patērētāju mārketinga direktors Aleksis Bortuloči (*Alexis Bortoluzzi*). “Tieši tādēļ šo riepu prezentējam savā stendā arī Ženēvas auto izstādē.”

Jaunajam Goodyear Eagle F1 Asymmetric 3 būs pieejams 41 izmērs no 17 līdz 20 collām, un klāsts tiks papildināts ar lielāko daļu izmēru līdz 2016. gada martam.

Lai iegūtu papildu informāciju par Goodyear, apmeklējiet Ženēvas auto izstādes 2. zāli, 2056. stendā. Tāpat arī 1. martā plkst. 12.30 iespējams piedalīties Goodyear preses konferencē. Sekojiet mums @Goodyearpress

Par Goodyear   
Goodyear ir viens no lielākajiem riepu ražotājiem pasaulē. Kompānija nodarbina aptuveni 66 000 cilvēku, un tās izstrādājumi tiek ražoti 49 ražotnēs 22 pasaules valstīs. Divos inovāciju centros, kas atrodas Akronā (Ohaijo štatā) un Kolmārbergā (Luksemburgā), tiek izstrādāti moderni produkti un pakalpojumi, kas nosaka nozares tehnoloģiju un snieguma standartu. Plašāku informāciju par Goodyear un tā izstrādājumiem skatiet šeit: [www.goodyear.com](http://www.goodyear.com/corporate).

1. Par 2,6 metriem īsāks bremzēšanas ceļš (par 9% labāks sniegums) uz slapja ceļa un par 1,3 metriem īsāks bremzēšanas ceļš (par 4% labāks sniegums) uz sausa ceļa, salīdzinot ar UHP segmenta galveno konkurentu trīs jaunāko (pārbaužu laikā pieejamo) izstrāžu (Michelin Pilot Sport 3, Bridgestone Potenza S001, Continental Sport Contact 5) vidējo sniegumu. Testēšanu veica TÜV SÜD Product Service GmbH 2015. gada septembrī–oktobrī pēc Goodyear Dunlop pasūtījuma, riepas izmērs: 225/45 R17 91Y; testa automašīna: VW Golf, pārbaudes vietas: Mirevāla (Francija), Papenburga (Vācija), TÜV SÜD PS Garčinga (Vācija); ziņojums Nr. 713066268. [↑](#footnote-ref-1)
2. Salīdzinājumā ar galveno konkurentu 3trimjaunākajiem (pārbaudes laikā pieejamajām) produktiem UHP segmentā (Michelin Pilot Sport 3, Bridgestone Potenza S001, Continental Sport Contact 5). Testēšanu veica DEKRA

   2015. gada septembrī–oktobrī pēc Goodyear Dunlop pasūtījuma. Riepas izmērs: 225/45 R17 91Y; testa automašīna: VW GOLF VII – 150 CV; testa vietas: koplietošanas ceļš un testa trase FP01 ar testa nosacījumiem, kas aprakstīti testā Nr. 2015-137. [↑](#footnote-ref-2)
3. Avots: Goodyear Dunlop iekšējā prognoze [↑](#footnote-ref-3)
4. Avots: HIS/ globālie ieskati, 2015. gada marts [↑](#footnote-ref-4)
5. Salīdzinot ar iepriekšējo modeli [↑](#footnote-ref-5)
6. Salīdzinājumā ar galveno konkurentu 3 jaunākajām (pārbaudes laikā pieejamajām) konstrukcijām UHP segmentā (Michelin Pilot Sport 3, Bridgestone Potenza S001, Continental Sport Contact 5). Testēšanu veica DEKRA 2015. gada septembrī–oktobrī pēc Goodyear Dunlop pasūtījuma. Riepas izmērs: 225/45 R17 91Y; testa automašīna: VW GOLF VII – 150 CV; testa vietas: atklāts ceļš un testa trase FP01 ar testa nosacījumiem, kas aprakstīti testā Nr. 2015-137. [↑](#footnote-ref-6)
7. Testēšanu veica TÜV SÜD Product Service GmbH 2015. gada septembrī–oktobrī pēc Goodyear Dunlop pasūtījuma. Testā salīdzinātas ar 3 galvenajiem konkurentiem: Bridgestone Potzena S001, Michelin Pilot Sport 3 un Continental SportContact 5, riepas izmērs: 225/45 R17 91Y; testa automašīna: VW Golf, pārbaudes vietas: Mirevāla (Francija), Papenburga (Vācija), TÜV SÜD PS Garčinga (Vācija); ziņojums Nr. 713066268. [↑](#footnote-ref-7)
8. Rites pretestības rezultāti: Continental Sport Contact 5 — 101,6; Goodyear Eagle F1 Asymmetric 3 — 100; vadošo konkurentu vidējais rādītājs — 89,1. Daļa no testa, kas norādīts iepriekš ziņojumā Nr. 713066268. [↑](#footnote-ref-8)